
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (II. 24.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. február 17.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	7/2022.
	2022.01.25.
	Wass Albert Művelődési Központ és Könyvtár intézményvezetői feladatainak ellátására adott megbízás meghosszabbítása
	2022.02.18.
	Végrehajtva

	16/2022.
	2022.01.25.
	Pályázat benyújtása a 2022. évi önkormányzati feladatellátást szolgáló fejlesztések támogatásra meghirdetett felhívásra
	2022.02.04.
	Végrehajtva


II. Tájékoztató az előző ülés óta történt fontosabb eseményekről
Február első hetében került sor az idei költségvetés megbeszélésére az intézményvezetőkkel.

Február 8-án zajlott le az első műszaki kooperációs megbeszélés az épülő körforgalom ügyében. A tervezést, előkészítést követően az effektív munkavégzés 2022. március 23-án fog megkezdődni a területen.
Február 12-én vette kezdetét a szelektív hulladékgyűjtő edények kiosztása. A sápi településrészen zajlott le az első alkalom, ahol a szombati napon több mint 760 darab edény került átadásra. 
Február 4-én benyújtottuk a pályázatot a 2022. évi önkormányzati feladatellátást szolgáló fejlesztések 2022. támogatására meghirdetett felhívásra a sápi tagóvoda teljes belső festésére és az udvarán álló 45 m2-es épület felújítására, ahol egy mozgásfejlesztésre is alkalmas fejlesztő szobát alakítunk ki. A megpályázott felújítás összköltsége 36 millió Ft, amiből 85 %-ot, azaz kb. 30 millió Ft-ot szeretnénk támogatásként elnyerni a Belügyminisztériumtól, a fennmaradó 6 millió Ft-ot saját forrásból kell biztosítanunk.
A Béke utcai járdaépítés befejeződött, a pályázati elszámolás folyamatban van.

A Wass Albert Művelődési Központ és Könyvtárban folyó átépítési és felújítási munkálatok még s zajlanak, a nyílászárók megérkezését várjuk. A burkolatok nagy része elkészült, a szaniterek elhelyezése és gépészeti bekötése folyamatban van. A nyílászárók beépítése után befejező munkálatként a vizesblokkok szerelt paravánfalai kerülnek beépítésre.

Sülysáp, 2022. február 17.

Horinka László

polgármester

